無耐，叛軍冇散，苗傅重話如果佢淨係想升官，只要賄賂啲閹人就得，唔使搞咁大壇嘢出來 。趙構冇法子，唯有用竹籃將康履垂吊落城交畀叛軍，佢即刻俾叛軍腰斬。苗、劉又喺城下面大嗌：「陛下嘅地位來路唔正，之後如果欽宗返來，你會點？」趙構冇聲出。叛軍得寸進尺，要趙構退位，禪讓帝位畀皇太子趙旉。